П Р А В И Л Н И К

ЗА НАЧИНОТ НА ПРЕСМЕТКА НА

ГОДИШНИОТ НАДОМЕСТОК

ЗА КОРИСТЕЊЕ НА РАДИОФРЕКВЕНЦИИ

Скопје, јуни 2021

Врз основа на член 24 став (1) алинеа 3, член 29 став (3) и член 31 став (3) од Законот за електронските комуникации („Службен весник на Република Македонија бр. 39/2014, 188/14, 44/15, 193/15, 11/18, 21/18, 98/19, 153/19 и 92/21), Директорот на Агенцијата за електронски комуникации, на ден година, донесе

П Р А В И Л Н И К

 ЗА НАЧИНОТ НА ПРЕСМЕТКА НА ГОДИШНИОТ НАДОМЕСТОК ЗА КОРИСТЕЊЕ НА РАДИОФРЕКВЕНЦИИ

1. ОПШТИ ОДРЕДБИ

Член 1

Со овој правилник се уредува начинот на пресметка на годишниот надоместок за користење на радиофреквенции.

Член 2

Пресметката на годишниот надоместок за користење на радиофреквенции се врши според следните критериуми: вид на радиокомуникациска услуга, доделен радиофреквенциски опсег, ширина на доделени радиофреквенциски канали, област на покриеност, големина на сервисна зона (населено место/број на жители), ефективна висина на антената, заедничко користење на иста радиофреквенција или комбинација од истите.

Надоместокот за користење на радиофреквенции се базира на начело на објективност и пропорционалност и се изразува во бодови.

Вредноста на бодот за надоместок од член 1 на овој правилник се утврдува со Одлука што ја донесува директорот на Агенцијата врз основа на годишната програма за работа за наредната година во чиј состав е финансискиот план на Агенцијата за наредната година, во рок од десет дена од денот на усвојувањето на годишната програма за работа за наредната година и е изразена во евра во денарска противвредност, пресметана по средниот курс на Народната Банка на Република Северна Македонија на денот на фактурирањето.

Одлуката од став 1 од овој член ќе биде објавена на веб страната на Агенцијата и во „Службен весник на Република Северна Македонија".

1. ФИКСНА СЛУЖБА

Член 3

За користење на радиофреквенции во фиксната служба бројот на бодовите се утврдува според радиофреквенцискиот опсег, поларизација и широчината на доделените радиофреквенциски канали и изнесува:

1. за системи точка-точка (point to point), бројот на бодовите Np-p се утврдува според формулата:

Np-p = 5 х B х F

* каде што коефициентот В е еднаков на широчината на доделениот радиофреквенциски канал на предавателот (Тх) изразен во kHz и поделен со 25 kHz.
1. за системи точка - повеќе точки (point to multipoint), бројот на бодовите Npmp се утврдува според формулата:

Np-mp = 5 х B х F

* каде што коефициентот B е еднаков на вкупната широчина на доделениот фреквенциски пар (Тх + Rх) изразена во kHz и поделен со 25 kHz.

Коефициентот F за точките 1 и 2 од овој член на правилникот зависи од радиофреквенцискиот опсег и изнесува:

|  |  |
| --- | --- |
| **Радиофреквенциски опсег** | **F** |
| **До 29,7 MHz** | 20 |
| **Од 29,7 MHz до 960 MHz** | 5 |
| **Од 960 MHz до 2300 MHz** | 0.5 |
| **Од 2300 MHz до 5000 MHz** | 0.4 |
| **Од 5000 MHZ до 10000 MHz** | 0.3 |
| **Од 10000 MHz до 20000 MHz** | 0.2 |
| **Од 20000 MHz до 55000 MHz** | 0.1 |
| **Од 55000 МHz до 92000 MHz** | 0.04 |
| **Над 92000 MHz** | 0.02 |

1. за системи за широкопојасен безжичен пристап (FWA), бројот на бодовите Nbwa се утврдува според формулата:

Nbwa= 28 х В х F х R

* каде што коефициентот В е еднаков на вкупната широчина на доделените радиофреквенциски канали (Rх + Тх) изразена во MHz и поделена со 1 MHz.
* каде што коефициентот F зависи од радиофреквенцискиот опсег и изнесува:

|  |  |
| --- | --- |
| **Радиофреквенциски опсег** | **F** |
| **До 3400 MHz** | 2 |
| **Од 3400 MHz до 20000 MHz** | 4 |
| **Над 20000 MHz** | 2 |

* коефициентот R зависи од големината на сервисната зона (населени места) и изнесува:

|  |  |
| --- | --- |
| **Населени места** | **R** |
| **Територија на РМ** | 4 |
| **Регион 1: Град Скопје, Илинден, Петровец, Зелениково, Студеничани, Сопиште, Чучер Сандево и Арачиново** | 2 |
| **Регион 2: Куманово, Липково, С.Нагоричане, Ранковце, Кр.Паланка, Кратово, Штип, Виница, Св.Николе, Кочани, Лозово, Пробиштип, Чешиново-Облешево, Кар- бинци, Зрновци, Берово, Пехчево, Делчево и Македонска Каменица** | 1.2 |
| **Регион 3: Велес, Чашка, Градско, Росоман, Кавадарци, Неготино, Демир Капија, Струмица, Радовиш, Конче,Василево, Босилево, Ново Село, Гевгелија, Валандово, Богданци и Дојран** | 1 |
| **Регион 4: Битола, Прилеп, Демир Хисар, Крушево, Долнени, Кривогаштани, Могила, Новаци и Ресен** | 1 |
| **Регион 5: Охрид, Струга, Дебарца , Вев- чани, Кичево, М.Брод, Другово, Зајас, Осломеј, Вранештица, Пласница, Дебар и Центар Жупа** | 1 |
| **Регион 6: Тетово, Гостивар, Теарце, Јегу- новце, Желино, Брвеница, Боговиње, Врапчиште, Маврово и Ростуше** | 1,2 |

1. за линкови за пренос на аудио и/или видео сигнал бројот на бодовите изнесува:

|  |  |
| --- | --- |
| **Услуга** | **F** |
| **за телевизија**  | 70 |
| **за звучна радиодифузија** | 17 |
| **за преносен/мобилен линк за ТВ** | 105 |
| **за преносен/мобилен линк за радио** | 52 |

1. за преносни линкови за јавни електронски комуникациски мрежи, за системи точка-точка (point to point) од точката 1 од овој член на правилникот, надоместокот се зголемува за 5 пати
2. КОПНЕНА МОБИЛНА СЛУЖБА

Член 4

За користење на радиофреквенции во копнена мобилна служба бројот на бодовите се утврдува според широчината на доделените радиофреквенциски канали и ефективната височина на антената и изнесува:

1. за радио мрежи со базни (репетиторски) станици бројот на бодови Ѕ се пресметува за секој фреквенциски пар посебно според формулата:

Ѕ = 50 х (В + К)

* каде што коефициентот В е еднаков на вкупната ширина на доделениот фреквенциски пар (Тх+Rх) изразена во kHz и поделена со 25 kHz.
* каде што коефициентот К зависи од максималната ефективна височина на предавателната антена и изнесува:

|  |  |
| --- | --- |
| **Heff. max. (m)** | **К** |
| **До 75 m** | 1.0 |
| **Од 75 m до 150 m** | 1.1 |
| **Од 150 m до 300 m** | 1.2 |
| **Од 300 m до 600 m** | 1.4 |
| **Над 600 m** | 1.5 |

* за преносни базни (репетиторски) станици за коефициентот К се зема највисоката вредност (1,5) и пресметаниот број на бодови се зголемува за три пати.
1. за користење на една фреквенција (симплекс) бројот на бодови Ѕ изнесува:

Ѕ = 50 х В

1. за користење на една фреквенција (симплекс) на цела територијата на Република Македонија бројот на бодови Ѕ1 изнесува:

Ѕ1 = 150 х В

1. за користење на симплексна фреквенција изведена од семидуплексен канал не се плаќа надоместок;
2. за користење на фреквенции за јавни мобилни комуникациски мрежи (GЅМ, DСЅ 1800, UMTS/IMT 2000, LТЕ, NR, MFCN) бројот на бодовите се утврдува по доделен радио фреквенциски опсег од 1 MHz и изнесува:

|  |  |
| --- | --- |
| **Опсег** | **Бодови** |
| **до 790 MHz** | 11.480 |
| **од 790 до 862 MHz**  | 14.350 |
| **од 862 MHz до 960 MHz** | 28.700 |
| **од 960 MHz до 2300 MHz** | 21.000 |
| **од 2300 MHz до 3000 MHz** | 12.000 |
| **од 3000 MHz до 10000 MHz** | 4.000 |
| **Од 10000 MHz до 20000 MHz** | 2.500 |
| **Над 20000 MHz** | 1.600 |

1. за јавна телекомуникациска DECT мрежа (Digital European Cordless Telecommunications System) бројот на бодовите се утврдува по доделен радиофреквенциски опсег и изнесува:

|  |  |
| --- | --- |
| **Доделен фреквенциски опсег** | **Бодови** |
| **за доделен фреквенциски опсег од 1 MHz** | 35 |

IV. РАДИОДИФУЗНА СЛУЖБА

Член 5

(1) За користење на радиофреквенции во радиодифузната служба (VHF и UHF фреквенциски опсег) бројот на бодовите N се утврдува според: ефективната височина на предавателната антена, големината на сервисната зона (населено место/број на жители) и заедничкото користење на иста фреквенција, по формулата:

N = 35 х А х G х Z х 1/Т

* каде што коефициентот А изнесува:
	+ за звучна радиодифузија А = 0.1
	+ за телевизија по доделен MUX А = 0.2
* коефициентот G зависи од големината на сервисната зона (населено место) и изнесува:

|  |  |
| --- | --- |
| **Населено место** | **G** |
| **Територија на РМ** | 18 |
| **Скопје** | 12 |
| **Битола, Куманово и Тетово** | 9 |
| **Велес, Гевгелија, Гостивар, Дебар, Кава- дарци, Кичево, Кочани, Неготино, Охрид, Прилеп, Радовиш, Струга, Струмица и Штип** | 6 |

За останатите сервисни зони (населени места) кои не се наведени во табелата, коефициентот G = 3.

* Коефициентот Z зависи од сервисната зона (број на жители) и изнесува:

|  |  |
| --- | --- |
| **Број на жители во сервисната зона** | **Z** |
| **До 5000** | 9 |
| **До 5000 - 10000** | 13.5 |
| **До 10000 - 30000** | 18 |
| **До 30000 - 50000** | 22.5 |
| **До 50000 - 100000** | 27 |
| **До 100000 - 500000** | 31.5 |
| **До 500000 - 1000000** | 54 |
| **Над 1000000** | 90 |

* коефициентот Т е број на корисници кои заеднички користат иста фреквенција во иста сервисна зона, но во различно време (time shearing).

(2) За користење на радиофреквенциии за емитување радио програма во опсегот на долги, средни и кратки бранови (LM, ML и HL фреквенциски опсези) бројот на бодовите изнесува 50% од вкупниот број на бодови N за звучна радиодифузија определен во став 1 на овој член.

(3) За користење на радиофреквенции во радиодифузна служба за посебни drive in настани за кои се издава привремено одобрение за одредена сервисна зона бројот на бодови изнесува 50.

 V. САТЕЛИТСКА СЛУЖБА

Член 6

(1) За користење на радиофреквенции во сателитска служба бројот на бодовите се утврдува според доделениот радиофреквенциски опсег и изнесува:

1. Фиксна земска станица (Fixed Earth Station):

|  |  |
| --- | --- |
| **За радио фреквенциски опсег**  | **Бодови** |
| **до 100 kHz**  | 70 |
| **до 200 kHz**  | 175 |
| **до 500 kHz**  | 350 |
| **до 1 MHz** | 700 |
| **до 2 MHz**  | 1750 |
| **над 2 MHz** | 3500 |

1. VЅАТ главна станица (HUB Station):

|  |  |
| --- | --- |
| **За радио фреквенциски опсег**  | **Бодови** |
| **до 100 kHz**  | 70 |
| **до 200 kHz**  | 175 |
| **до 500 kHz**  | 350 |
| **до 1 MHz** | 700 |
| **до 2 MHz**  | 1750 |
| **над 2 MHz** | 3500 |

1. VЅАТ терминал:

|  |  |
| --- | --- |
| **За радио фреквенциски опсег**  | **Бодови** |
| **до 100 kHz**  | 35 |
| **до 200 kHz**  | 70 |
| **до 500 kHz**  | 175 |
| **до 1 MHz** | 350 |
| **над 1 MHz** | 700 |

1. SNG сателитска станица
* Satellite News Gathering 3500
1. Глобални мобилни персонални комуникациски системи (GMPCS):
* за доделен фреквенциски опсег од 1 MHz 350
1. За комплементарна земска компонента:
* Complementary Ground Component (CGC) 7500

(2) За привремено користење на радиофреквенции за VSAT/ SNG бројот на бодовите, независно од широчината на доделениот опсег изнесува:

* за VЅАТ терминал 87
* за SNG сателитска станица 350

VI. ВОЗДУХОПЛОВНА СЛУЖБА, РАДИОНАВИГАЦИСКА СЛУЖБА И ВНАТРЕШНА ПЛОВИДБА

Член 7

За користење на радиофреквенции во воздухопловна и радионавигациска служба и за внатрешна пловидба бројот на бодовите се утврдува според видот на радиостаницата и изнесува:

|  |  |
| --- | --- |
| **За радиостаница** | **Бодови** |
| **на земја**  | 14 |
| **во воздухоплов со максимална полетна маса до 5700 kg** | 14 |
| **во воздухоплов со максимална полетна маса од 5700 kg до 27000 kg** | 200 |
| **во воздухоплов со максимална полетна маса над 27000 kg** | 350 |
| **за навигација, идентификација, одредување на положба, сигнализација и др** | 14 |
| **на пловен објект** | 7 |

VII. СЛУЖБИ ЗА ПОСЕБНА НАМЕНА

Член 8

За користење на радиофреквенции за службите за итна медицинска помош и други здравствени организации, противпожарните и спасувачки служби се плаќа надоместок во висина од 10% од вкупниот број на бодови пресметан во соодветната радиослужба.

VIII. ПРЕНЕСУВАЊЕ ИЛИ ИЗДАВАЊЕ НА ПРАВОТО НА КОРИСТЕЊЕ НА РАДИОФРЕКВЕНЦИИ

Член 9

На имателот на одобрение за користење на радиофреквенции на кого му престанува правото за користење на радиофреквенции преку пренесување или издавање на правото на користење на радиофреквенции, врз основа на претходно платени сите надоместоци кои бил должен да ги плати, Агенцијата му го враќа делот од платениот годишен надоемсток за користење на радиофреквенции за оние цели месеци од календарската година во кои не се користат доделените радиофреквенции, пресметан на начин што бројот на преостанатите месеци се помножува со една дванаесетина од платениот годишен надоместок.

IX. ИЗМЕНА НА ОДОБРЕНИЕТО ЗА КОРИСТЕЊЕ НА РАДИОФРЕКВЕНЦИИ

Член 10

На имателот на одобрение за користење на радиофреквенции на кого му престанува правото за користење на радиофреквенции преку измена на одобрението за користење на радиофреквенции по службена должност или по барање на имателот на одобрението за користење на радиофреквенции, Агенцијата му го враќа делот од платениот годишен надоместок за користење на радиофреквенции за оние цели мeсеци од календарската година во кои не се користат доделените радиофреквенции, пресметан на начин што бројот на преостанатите месеци се помножува со една дванаесетина од платениот годишен надоместок.

X. ПРИВРЕМЕНО КОРИСТЕЊЕ НА РАДИОФРЕКВЕНЦИИ

Член 11

По исклучок од член 1 на овој правилник имателите на привремени одобренија за користење на радиофреквенции плаќаат надоместок за користење на радиофреквенции во висина од 10% од годишниот надоместок што би бил платен за користење на тие радиофреквенции.

XI. НАЧИН НА ПЛАЌАЊЕ

Член 12

Надоместокот за користење на радиофреквенции се плаќа на сметка на Агенцијата за електронски комуникации за секоја тековна година однапред почнувајќи од датумот на важење на одобрението за користење на радиофреквенции.

Годишен надоместок за користење на радиофреквенции не плаќаат органите на државната управа, ЈП Македонска радиодифузија за пренос на радио-телевизиските програмски сервиси на ЈП Македонска радио-телевизија, радиоаматери и корисниците на граѓанскиот опсег (ЦБ).

Надоместоците за користење на радиофреквенции што се платени во годината во која е отповикано одобренето не се враќаат во случај кога Агенцијата го отповикува одобрението за користење на радиофреквенции по службена должност.

XII. ЗАВРШНИ ОДРЕДБИ

Член 13

Со денот на примената на овој правилник престанува да важи Правилникот за начинот на пресметка на годишниот надоместок за користење на радиофреквенции, објавен во „Службен весник на Република Македонија“ бр. 161/2014).

Член 14

Овој правилник влегува во сила со денот на објавување во „Службен весник на Република Северна Македонија".

По влегувањето во сила овој правилник ќе се објави на веб страната на Агенцијата.

|  |  |
| --- | --- |
| Бр. \_\_\_\_\_\_\_\_\_\_\_\_\_ |  |
| \_\_\_\_\_\_\_\_\_\_\_ година | Директор, |
| Скопје | Jeton Akiku |